Han var i året [[1818]] blevet gift med Charlotte von Stolle, datter af [[gehejmeråd]], [[kammerherre]] og [[hofjægermester]] [[Johan Wilhelm von Stolle]] og Hedevig Magdalene f. von Ahlefeldt, men han blev enkemand allerede [[1822]]. Af naturen var han vel udrustet til at beklæde en høj og indflydelsesrig stilling; som overhofmarskal var han højt anset både i ind- og i udlandet; hans repræsentation, anstand og værdighed, hans korrekte konversation i fremmede sprog, hans smukke holdning og takt var erkendte af alle, og man fortæller, at en fremmed monark har betegnet ham som ''"un des derniers grands seigneurs de l'Europe"'' (en af de sidste store herrer i Europa). Han blev kammerherre [[1815]], [[Dannebrogordenen|Kommandør af Dannebrog]] [[1836]] og Storkors [[1840]].
Politik Historie Erhvervsliv Foreninger Organisationer